LidanRubinov/Halacha-QA huggingface dataset:
שאלה: מעשר על מה שילך לאיבוד: יש מקומות שעושים תנאי בתרומות ומעשרות, שכל מה שעתיד ללכת לאיבוד יהיה מעשר. ראיתי שבעל האור-לציון סובר שזה תופש, וכן שמעתי משמו של הרב אליישיב, והמקור זה הרב בהרן. אך הגרשז"א וישכיל עבדי אומרים שזה לא תופש. רציתי לבקש ממכם סיכום קצר בנושא זה, אם יש עוד מתירים ואוסרים.
תשובה: וברכת ד' יש שאלה עקרונית בתרומות ומעשרות האם הפרשה על ידי ברירה בזה"ז מועילה או לא. הויכוח הוא האם תרו"מ הם ככל איסור דרבנן שמועילה בו ברירה או שמא כיוון שעיקר מדין תורה לא מועילה בו ברירה. סיכום השיטות אפשר למצוא בספר הפרשת תרו"מ במערכת הציבורית עמ' 116. ויכוח נוסף הוא, האם ברירה בדבר שלעולם לא יוכר ולא יודע הוא מוגדר ברירה כלל. לדעת הגרש"ז (אפרושי מאיסורא סי' ד אות א) בדבר שמופרש בברירה שלא תוודע לעולם אין זה ברירה כלל ולא חלה. ועל כן הפרשה על ההולך לאיבוד (שלא נודע) איננה ברירה כלל. אולם דעת החזו"א שזה כן ברירה (למרות שלא יודע לאדם מה הולך לאבוד) ולדעות שאפשר להפריש על ידי ברירה (עיין בספר הפרשת תרו"מ במערכה הציבורית עמ' 121) גם במקרה כזה יש ברירה ומועילה ההפרשה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תבניות שספק מה בישלו בהם: בביתי ב"ה תמיד הקפידו על אי בישול בשר וחלב יחד. אבל עכשיו חשבתי על זה שאולי בתבניות של התנור ישנה בעיה, יש לי חשש שמא בישלו בהם בשר ולאחר שעברו פחות מ24 שעות בישלו בהם חלב. בביתי כשמבשלים דבר חלבי מבשלים אותו או על נייר אפייה שמונח על התבנית או בתוך תבנית חד פעמית על התבנית הרגילה. האם אין תקנה לתבניות (יש ספק אם בישלו באותו תבנית בשר וחלב מהפרש של פחות מ24 שעות וספק נוסף אם עבר טעם מהמאכלים החלביים לתבנית הרגילה). האם יש תקנה לתבניות?
תשובה: ב"ה שלו-ם וברכה, תבנית צריכה ליבון חמור. תבנית בלי ציפוי טפלון קשה להכשיר כי הליבון יכול לעקם אותה. תבנית טפלון אי אפשר להכשיר כי הליבון יהרוס את הטפלון. אפשר לחכות שנה ואחר כך ללבן כמה שאפשר. ניר אפיה לא מועיל כי יתכן שגבינה תיזל על הצדדים של התבנית ואולי לפעמים גם מתחת, ואם התבנית החד פעמית לא מכוסה יתכן שאדי החלב יגעו בתבנית הבשרית היות והתנור סגור. הרב חגי בר גיורא
שאלה: פיצוי בגין טיפול קוסמטי: אשתי עברה טיפול קוסמטי בפנים והקוסמטיקאית השאירה לה כוויות בפנים שלא ניתן לדעת בשלב זה האם הן יעלמו בעתיד או ישארו לנצח בדרגה כלשהי. אשתי התריעה בפניה שהיא מרגישה שמשהו לא ר בטיפול וביקשה ממנה לשים לב, לעצור, לקרר, לעשות משהו משום שכאב לה. הקוסמטיקאית המשיכה בשלה ולבסוף הנ"ל התוצאה. אשתי לקחה את זה מאוד קשה, היא גרמה לה עוגמת נפש הן מהפגיעה במראה החיצוני והן מההגבלות שהטיל עליה רופא העור על מנת למזער את הנזק וכן לא ידועה ההשלכה לטווח הארוך. אשתי מעוניינת לדרוש ממנה פיצוי. אני סבור שהקוסמטיקאית לא תגיע לבית דין רבני. על כן היא מעוניינת לפנות אליה באמצעות עו"ד לדרישת פיצוי ובעת הצורך לתבוע אותה במערכת המשפט האזרחית לפי דיני הנזיקין החלים במדינה. השאלות שלי הן: 1.כיצד אם בכלל לפי דין התורה ניתן לדרוש פיצוי בגין עוגמת נפש ונזק גופני מהסוג הנ"ל? 2. באם לא ניתן, האם זה אסור לדרוש לפי הדין האזרחי? 3. באם ניתן, והקוסמטיקאית לא תסכים להגיע לבית דין רבני, האם ניתן לדרוש פיצוי במערכת המשפט האזרחית? 4. כיצד לאמוד את גובה הפיצוי הנדרש? האם קיימים כללים מנחים לאמידת הפיצוי? שכן יכול להתקבל סכום שהוא מעבר למצופה ואז יש כאן מעבר לפיצוי אלא סוג של "רווח". נניח אדם שנחבל חבלה קטנה מאוד ולא מהותית יקבל פיצוי של מיליון ש"ח, ברור שבדיעבד הוא ישמח אודות החבלה. המצב הזה נראה לי קצת בעייתי ולא "אמיתי". 5. ואם בכל זאת מוסכם בין הצדדים על קבלת פיצוי מעבר למצופה האם ניתן לקבלו?
תשובה: 1. כיוון שמקובל שקוסמטיקאיות מחזיקות ביטוח עבור מקרי פגיעות במטופלים. יש יכולת לתבוע את הסכום שאפשר להוציא מחברות הביטוח, אפילו אם זה סכום מאוד גבוה, שהרי חברת הביטוח מתחייבת לשלם לפי הסכם ההתחייבות שלהם. 2. וגם אם היא התרשלה ולא שלמה לחברת ביטוח, כשבאים לטיפול קוסמטי מסודר ומשלמים מחיר כמקובל בתחום, הדבר נעשה על דעת זה שיש יכולת לתבוע פיצוי הולם על פשלות. 3. אם התביעה היא נגד חברת הביטוח, אפשר לתבוע אותם בערכאות כיוון שהם לא יסכימו להגיע לבית דין. 4. אמנם אם הקוסמטיקאית מעדיפה לשלם בעצמה את הסכום שהביטוח היה משלם במקרה כזה, צריך לתבוע אותה בבית דין, ורק אם לא תסכים להגיע ניתן לתובעה בערכאות, (שהרי יתכן שבזמן שתקבל הזמנה מבית דין תסכים להגיע) אא"כ הדבר וודאי ללא ספק שלא תסכים לבוא לבי"ד. 5. ניתן לאיים עליה בעזרת עו"ד שתתבעו אותה לערכאות, שהרי הסכום שיפסקו בשני המקומות קרוב בגלל התחייבות חברות הביטוח. נמצא שהאיום הוא איום סביר ונכון. 6. אם היא תסכים להגיע אתכם לפשרה ולפצותכם, מותר לקבל הפיצוי אפילו אם הוא מעבר למצופה כיוון שזה מרצונה, וטוב לה שתהיו מרוצים ומפויסים ולא תוציאו עליה שם לא טוב. 7. אמנם אם אין לה ביטוח ולא באתם על דעת שיש לה, כגון: שהיא מאוד זולה ואינה מתנהלת באופן ממוסד, צריך בירור האם אפשר לתבוע ממנה סכום מעבר לדיני נזיקין רגילים.(מנהג המדינה הוא שכשלקוח בא ומשלם עבור טיפול, הוא עושה זאת על דעת שהמטפל מקבל על עצמו אחריות מקיפה לנזק, מעבר לחיובים הבסיסיים של התורה, אמנם הדבר תלוי בפרטים המדויקים של הסיכום ביניכם כמו ההתנהלות שלה במקצוע כלפי הלקוחות). 8. באופן שאין למטפל אחריות מקיפה כתוצאה מהתחייבות, ביטוח, או מנהג המדינה החיוביים שלו הם כדלהלן: א. נזק: שהיא גרמה, שומת הנזק נקבעת לפי שמאים ששמים כמה הדבר פוגע בתפקוד במשך החיים. ב. ריפוי: של הנזק, נקבע לפי הת הנצרך עבור הריפוי. ג. בושת: במידה שהיא הזיקה מתוך ידיעה שהיא גורמת נזק, וי"א שצריך גם כוונה לגרום נזק, (עיין גר"א סימן תכא, ס"ק ב) ד. צער: לפי כמה אדם מוכן לשלם עבור תרופות שימנעו צער שיש לו. ה. שבת: במידה ויש, לפי כמה הפגיעה גרמה להשבתה של עבודה כתוצאה מהנזק. רפואה שלימה, הרב מרדכי גרוס
שאלה: הוצאת חפצי נפטר לפני תום השנה: אימנו, הכ"מ, נפטרה לפני כחודשיים, האם מותר להוציא חפצים מביתה הריק במהלך שנת האבל ולהעביר לשימושם של בני המשפחה? כמובן בהסכמת כל האחים. במידה ואסור, מה הדין אם אחד מבני המשפחה מאוד זקוק לחפץ מסוים? השאלה נשאלה בהמשך לשאלה אישית
תשובה: תנוחמו מן השמים. מותר להשתמש בחפצי נפטר האישיים כבר בתוך השבעה למעט נעלים (משום הסכנה)- בצרור החיים עמ' 123. ובוודאי שאר חפצי הבית ניתנים לשימוש בהתאם להסכמת היורשים.
שאלה: ברכת הגומל ושעשה לי נס: ראיתי הרבה שאלות על ברכת הגומל אבל רציתי לדעת בגלל שאנו הולכים בהרבה דברים לפי מרן הבן איש חי זצ"ל, מה אני צריך לנהוג. בבן איש חי שנה א פרשת עקב הלכות י וי"א מדובר על הלכות הגומל ושעשה לי נס. לפני כשנה עברתי תאונת דרכים ובירכתי בשם ומלכות הגומל, האם נהגתי כדין לפי הבן איש חי? ובכל פעם שאני עובר שם אם אין בין פעם לפעם 30 יום אני מברכך שעשה לי נס בלי שם ומלכות, האם לפי מרן הבן איש חי אני צריך לא לברך כלל במקרה כזה? וחודש טוב!
תשובה: א. נראה לי שכיון שהברכה נתקנה על דרך שיש בה חשש סכנה, והרי בתאונה היה חשש סכנה, טוב עשית שברכת. ב. אם התאונה פגעה בך ויצאת ב טוב שתברך שעשה לי נס במקום הזה כפי שעשית.
שאלה: פרשת השבוע: למדתי פעם שבתורה כתוב רק על גמל שפן וארנבת שמעלים גרה. בשבוע שעבר למדתי שגם הקנגורו מעלה גרה, כיצד מיישבים זאת?
תשובה: לשואל בעבר ראיתי התייחסות לשאלה זו בקונטרס הנקרא "דע את האמת", וכך נאמר שם: גדולי הביולוגים של אוסטרליה, שם מצוי הקנגרו, כגון פרופ'IAN HUME בספר שכתב ב-1999, כתבו שאין הקנגרו מעלה גירה כלל אלא רק לועס מאכלו לעתים לצדדים, ויש לקנגרו תופעה הנקראת בשם merycism שהיא החזרת האוכל מהכרס לפה, אך לא למטרות של תזונה כלל - לפעמים בשביל לפלוט אותו מהפה, ולפעמים בשביל לבלוע מחדש ללא לעיסה, ולפעמים בכלל אינו מעלה מזון מהכרס במשך תקופה ארוכה. נאמנה רפאל
שאלה: שיפוץ בית לאחר קניה: האם בית שזה עתה רכשתי מותר לי לבצע בו שינויים, כגון: אטימת חלון, פתיחת דלת חדשה וכד'? כי יש הטוענים לצוואת רבי יהודה החסיד האוסר זאת. השאלה נשאלה בהמשך לשאלה אישית
תשובה: צוואת רבי יהודה החסיד מכילה לפחות 16 איסורים שהם כנגד ההלכה המקובלת המתירה. ופרט זה איננו ברשימה, ולכן מותר לשפץ בית לכל הדעות. ונרחיב ונאמר שלדעת הנו"ב הצוואה נכתבה רק לצאצאיו. לדעת החת"ס האיסור רק למי שמקפיד בלבד. הגר"מ אליהו זצ"ל אמר שאסור רק מה שמובא בזבחי צדק (קטז,פא). וכך רבים מהפוסקים לא חששו לצוואתו, ראה יביע אומר ח"ב, אבהע"ז, ז. ה' יצליח דרככם ותראו ברכה והצלחה בביתכם החדש, בית מלא שמחה ואהבה.
שאלה: שאלה על המאמר "יפתח בדורו כשמואל בדורו": יש מושג ידוע בספרי המוסר של "ירידת הדורות" והמנהיג של דור אחד קטן יותר מהמנהיג שהיה בדור שלפניו. אם כן, איך שמואל היה גדול במעלה מיפתח, כמו שנאמר "יפתח בדורו כשמואל בדורו" הרי שמואל חי אחרי יפתח, יפתח מופיע בספר שופטים ושמואל מופיע מאוחר יותר-בספר שמואל?
תשובה: ירידת הדורות זהו מושג כללי. שמואל היה נביא ואילו על יפתח לא נאמר שהיה נביא. ברור שיש אנשים גדולים גם בדורות מאוחרים אולם הדור ככללו יש בו ירידה. בנוסף, שניהם נחשבים כתקופת השופטים והם באותו דור מבחינה זו. ועוד שבדורו של שמואל משחו שני מלכים והתחילו לתכנן את בית המקדש. ייתכן שדור זה היה בעל יכולות גדולות.
שאלה: מעשר כספים לגמ"ח הלוואות: האם מותר לתת מעשר כספים לגמ"ח הלוואות? (כך שהעני צריך בסופו של דבר להחזיר לגמ"ח את הכסף) - ואם מותר- אז האם מותר לתת מעשר כספים לגמ"ח הלוואות ביישוב צעיר וקטן שברור שרוב ההלוואות לא יגיעו לעניים אלא לחבר ה צעירים שיעדיפו לקחת הלוואה מהגמ"ח ולא מהבנק - לצורך כל מיני דברים?
תשובה: כספי מעשר אינם חייבים להיות מיעודים אך ורק לעניים אלא גם למטרות מצווה אחרות. גמ"ח היא מצוה גדולה. חלק מהמעשר אפשר לתת למטרה זו.
שאלה: טיול עם אח קטן: הרב! א.רציתי לדעת אם זה ר לצאת לטיול (לא מסלול כאילו גן חיות או סופרלנד וכאלה.) עם חברות ואח הקטן של חברה בן 10 וחבר שלו? ילד מגיל 9 כבר נחשב כאילו בן לכל דבר? (נגיעה ודיבור.) ב. זה ר ללכת לסופרלנד בכלל? כי בתורות שם למתקנים זה קצת קשה לשמור נגיעה כי הכל צפוף ודוחפים.
תשובה: יישר כוח על לרצון להקפיד במצוות. א. אפשר ללכת עם החברה והאח, ויש בכך מצוות כיבוד אב ואם שמטפלים באחים הצעירים יותר. אין איסור דיבור ואין צורך בנגיעה. ב. אפשר לשמור על כללי הצניעות גם במקומות הומי אדם. ה' יצליח דרכך.
שאלה: קדיש על סבא בזמן הסליחות: סבי ז ל נפטר לפני כחודש ימים, ועכשיו כשזמן תפילת הסליחות החלה ואני הולך לתפילות ואבי איננו הולך. רציתי לשאול, האם אני יכול להגיד את הקדיש לעילוי נשמתו?
תשובה: נכד יכול לומר קדיש על סבו. אולם כדאי שתבקש קודם לכן רשות מאביך לומר קדיש לעילוי נשמת סבך.
שאלה: אמירת קדיש בחודש 12: שבוע טוב לכת"ר שליט"א שאל אותי הגבאי בבית הכנסת למה אני ממשיך לומר קדיש גם בחודש 12 לפטירת אישה (לא אמי) שאומר אני עליה קדיש ועניתי לו שקראתי את התשובה הנ"ל רציתי לדעת מה הסברא לחלק בין הורים לקרובים אחרים בעניין אמירת הקדיש בחודש 12, שהרי הטעם לא לומר הוא משום "משפט רשעים בגיהנום שנים עשר חודש" איך זה ימנע מאחרים להגיד שהנפטר רשע? והאם "קרובים אחרים" כולל גם אדם שאין מי שיאמר עליו קדיש? השאלה נשאלה בהמשך לשאלה "יום השנה בשנה הראשונה"
תשובה: על נפטר היה צריך לומר קדיש 12 חודש, כי דינו של אדם בעולם הבא לא יותר מ 12 חודש. אבל על ההורים אדם חייב בכבודם, ואין לו להחזיק אותם לא צדיקים, ולכן יאמר רק 11 חודש כדין הצדיקים. אך על אחרים אומר 12 חודש.
שאלה: בעל תוקע בשנת אבל: בעל תוקע קבוע שנים רבות הנמצא בשנת אבל על אמו - האם רשאי לתקוע?
תשובה: לכתחילה מי שהוא אבל לא ייגש לתפילה. אך אם זה קבוע והציבור רוצה והוא מתאים לתפקיד הוא יכול להמשיך. כך גם בבעל תוקע.
שאלה: שם לבן מהתנ"ך: ברצוננו לשאול: 1. האם יש עניין לקרוא בשמות דווקא של אנשים מהתנ"ך? (כלומר של אנשים ולא מספיק שהמילה מצוינת בתנ"ך. לדוג : א-ל חי). 2. מה דעת הרב לגבי השמות: בניה, אלקנה, נועם, אחיה, אלישיב, דוד?
תשובה: א. אפשר לקרוא בכל שם שיש בו משמעות טובה באופן ברור, גם אם לא היה שם ידוע. ב. כולם שמות טובים וראויים.
שאלה: ההבדל בין איש לאדם: איזו מדרגה גבוהה יותר-איש או אדם? מצד א -בפרשיות התורה העוסקות בנזיקין, כתוב "איש" ובפרשיות התורה העוסקות בנושאי המקדש וקדשיו כתוב "אדם" והרי המקדש הוא מציאות הרבה יותר אידיאלית מאשר עניני נזיקין ומכאן משמע שאדם נמצא במעלה יותר גבוהה מאשר איש. מצד שני-כתוב שכל אנשים שבמקרא לשון חשיבות, ראה רש"י במדבר יג ג, וכן בספר מגיד מישרים פרשת שמות כתוב שהאיש הוא כינוי לנשמה, וממקורות אילו, ואולי מעוד מקורות, משמע שמדרגת איש נמצאת במעלה גבוהה יותר מאשר ממדרגת אדם. ומכאן אפשר לשאול עוד שאלה, כאשר הגמרא אומרת שמי שאין לו אשה אינו אדם האם הכוונה שהגיע למדרגת איש ורק למדרגת אדם לא הגיע, או שאפילו למדרגת איש לא הגיע, ואותה שאלה אפשר לשאול גם על המימרא "אתם קרויים אדם ואין אומות העולם קרויים אדם".
תשובה: כשמדובר על תאור המין שקוראים לו איש או אדם, הביטוי אדם מבטא מעלה יתירה של מין האדם שיש בו חשיבות ומעלה לעומת שאר מדרגות החיים. אולם כשמצמידים איש לאדם מסויים, הביטוי איש בא להחשיב את האיש כחשוב יחסית לשאר בני האדם. כך כותב המלבי"ם (ירמיה פרק ב, פסוק ו, חלק באור הענין) בספרו: לא עבר בה איש ולא ישב אדם שם - יש הבדל בין איש ובין אדם, ששם איש כולל כל יש ונמצא, אף יתר הבע"ח, ושם אדם מיוחד אל האדם לבדו, כמ"ש בחבורי התו"ה (ויקרא סי' י') בתורה אור בארך.
שאלה: מקום פטור על ידי חפץ: א- חייל ביקש לדעת, האם חפץ יכול להוות בשבת כמקום פטור? כי המאירי כותב שמקום פטור לא שייך בכלים ושער הציון,שמה,טו מביאו. והשו"מ, ד, חלק ג, ב, כותב שגם כלים הם מקום פטור. ב- אם גבוה 10 טפחים, האם המאירי יודה? אשמח אם הרב יענה על כל שאלה בנפרד.
תשובה: א. חפץ אין לו דין מקום פטור כדעת שעה"צ טו וכן פסק כה"ח שמה,כג. נתיבות שבת ד,יא. וכן כתבנו בהלכה כסדרה ד פרק ב סעיפי כג, כו. בלאו הכי לרמ"א אסור מקום פטור פחות מעשרה טפחים בכרמלית. ובשעת הדחק אפשר להקל אבל לא בכלים. ב. מעל 10 טפחים נראה שהמאירי יסכים שיש דין מקום פטור בכלי, כפי שכתב הרשב"א -"דאין שם רשות שיבטל הכלי לגביה" ולכן בכלי למעלה מ10 דינו כמקום פטור. (ראה נתיבות שבת שם הערה כט שכותב זאת כדבר פשוט שיש מקום פטור בכלי למעלה מ10 טפחים)
שאלה: הכשר תבניות בספק: לפי תשובת הרב יוצא אפוא שצריך לזרוק את התבניות או אולי להמתין עמהם שנה. ולא הבנתי הלא בודאי אין כאן איסור דאוריתא שהרי הבלוע ודאי כבר נפגם, ו דרך בישול אסרה תורה, והרי יש ספק אם אפו בתבניות בשר וחלב ואף אם אפו, שמא לא בלעו, מפני נייר האפייה החוצץ והלא ספקא דרבנן לקולא? השאלה נשאלה בהמשך לשאלה "תבניות שספק מה בישלו בהם"
תשובה: ב"ה שלו-ם וברכה התשובה היא מה לעשות לכתחילה ולא על דיעבד והפסד מרובה. אנו רואים שגם באסור דרבנן ח חייבו הכשרת כלי חלבי נקי לא בן יומו שבושל בו בשר או הפוך למרות שהאוכל לא נאסר. וכן ידועה הפסיקה בנלמדת מהלכות פסח שכלי חלבי שנטרף אי אפשר להכשירו לבשרי שאופן ישיר בגלל חשש של טעות. אם כן אנו רואים שנושא הכשרת כלים למרות שאסורים מרבנן לכתחילה גזרו כדי למנוע טעויות. הרב חגי בר גיורא
שאלה: בר מצווה בשמחת תורה: בני נולד ביום שמחת תורה השנה הזאת הבאה עלינו לטובה בן 13, מתי הוא צריך לעלות לתורה ומתי שבת חתן? תזכו למצוות לכל הרבנים.
תשובה: מזל טוב ובשעה טובה. תחגגו בשבת בראשית אין מערבים שמחה בשמחה.
שאלה: בירור לגבי מכונת תספורת: אני משתמש במכונת תספורת ל"סידור" הזקן מתוך ידיעה שהדבר מותר. ראיתי לאחרונה בספר הלכה בנושא, שיש בעיה עם שימוש במכונה באופן שהסכין הנע מוצד לפנים (כלומר, להעמיד אותה במאונך לפנים, כמו שעושים ביישור השפם). כמו כן, הבנתי שיש אומרים לא להשתמש בכלל במכונה ללא מספר, גם ב"ניקוי" החלק שמתחת לזקן (שגם שם זה חלק מפאות הזקן לפי הרמב"ם). רציתי לדעת את דעת הרב בעניין.
תשובה: אם נשארים לפחות 4 מילימטרים של שערות הזקן, זה ר. אך אם מגלח פחות מכך, זו בעיה ואין לעשות כך.
שאלה: בדיקת אורז שנמצא מתולע: בדקתי כ- 2 כוסות אורז ומצאתי תולעים רבים, גם שחורים וגם לבנים, האם כל הכמות פסולה מכיון שהוחזק מתולע או אם אני ממשיך לבדוק היטב את הכמות הזו, אז לאחר הבדיקה ניתן לאכול את האורז?
תשובה: וברכת ד' הלכתית אמנם שאר האורז מותר לאחר בדיקה. אולם מכיוון שקשה מאד לבדוק ומדובר בכמות של 1 קילו, נראה שלא כדאי להתעסק עם האורז ועדיף להשליך את שאריות האורז ולא להכנס לבדיקה, אבל אפשר לבדוק אחד אחד ולאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כיוון המיטה: כתוב במסכת ברכות שלא להעמיד את המיטה בין מזרח למערב כיון ששם השכינה אלא בין צפון לדרום, האם זה איסור או מנהג גם היום? ומה בדיוק הכוונה, האם ראש המיטה צריך להיות בצפון והרגלים בדרום או ההפך?
תשובה: מובא בספר דרכי טהרה שיש מחלוקת בין הפוסקים לגבי כיוון המיטה ולכן לפי ההלכה יש להשתדל שראש המיטה יהיה לכיוון צפון ואם אי אפשר אז ראש המיטה יכול להיות כל כיוון.
שאלה: נישואין עם בן דוד: האם מותר להתחתן עם בן דוד שלי מדרגה ראשונה ממשפחה טובה מאוד, אך הוא חזר בשאלה מגיל צעיר, לאחרונה מתחזק. אני מבית דתי ומתחזקת לכיוון החרדי בקרוב אעלה למדרשה בירושלים. האם נישואים אלו מומלצים? אנחנו דומים מאוד באופי ומרגישים שייכות אך יש לי צער עמוק מכך שהוא לא בדרגה שלי הרוחנית. הפרש 7 שנים
תשובה: קשה לייעץ בלי הרבה פרטים. נראה שלמרות הקשר והרגשת ההתאמה ברבדים מסויימים יש הרבה דברים נוספים שיהיו בעבורכם אתגר ויכול להעיב על שמחת החיים. כדאי לנסות ללכת על משהו יותר מתאים גם מבחינת הרמה הרוחנית וגם מבחינת הגיל.
שאלה: ברכה בבוקר על טלית קטן: יש לי שני טליתות קטנות שאני לובש (אין לי טלית גדול לצערי). טלית קטה אחת אני לובש לפני שאני הולך לישון וכשאני קם בבוקר מיד אני מחליף לטלית הקטנה השנייה, ושאלתי היא, איך והאם צריך לברך עליהם? והמשיכו כך!
תשובה: אתה יכול לברך על החלפת הציצית בבוקר (או"ח ח, טז. מ"ב מב)
שאלה: חרק שנפל לתבשיל חמין - המשך: לא בטוח שהבנתי את דברי הרב. הרב התכווין שלמרות שהשו"ע אוסר, אך מכיוון שזה לכבוד שבת, אזי נוכל לסמוך על המתירים? השאלה נשאלה בהמשך לשאלה "חרק שנפל לתבשיל חמין"
תשובה: כשמדובר בשעת הדחק, וגם ייתכן שהחרק לא נשאר שלם עקב חום המרק, ניתן להתיר בתתק"ס.
שאלה: דין בריה שנתרסקה או נימוחה: כתוב לגבי בריה, שאם היא נימוחה או נתרסקה או ניטל ממנה איבר, אזי זה כבר לא בריה ערוך השולחן. מה ההבדל בין נתרסקה ובין נימוחה?
תשובה: וברכת ד' עיין בשפ"ד (יו"ד סי' ק ס"ק ו ד"ה וכן צריך) שכתב שנתרסק היינו בבישול, ואילו נימוח פרושו שהוא שלם אבל איבד את צורתו (עיין יו"ד קא סעי' ו). נחלקו האחרונים בשאלת הנימוח האם מיעוך שלא מחתך אברים וחלקים האם יש לו עוד דין בריה. נראה שלדעה זו (ערוך השלחן) נימוח ג"כ איננו בריה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אטמי אזניים משעוה או ספוג בשבת: אני מעוניין לדעת לפי פסקי הבא"ח ותלמידיו. מה דעת הרב בלשים בשבת אטמי אזנים משעוה או מספוג?
תשובה: אין בעיה הלכתית לשים אטמים באזניים בשבת.
שאלה: נטיעה ערלה ש"אבדה" בתוך הכרם: ובמידה ואותן נטיעות בודדות (שכוסו בסחף אחרי שנגממו, ונסתרו לגמרי, שיש לספור להן ערלה מחדש), אינן ניתנות לזיהוי כעת, לאחר שנתיים מהמעשה, ובעוד שבוע מתקיים ארוע גדול לחילול כרם רבעי, מה דין הכרם? השאלה נשאלה בהמשך לשאלה "במידה והאדמה מכסה את כל הנטיעה"
תשובה: וברכת ד' א. אם מספר העצים שכוסו הוא קטן ויש פי מאתיים עצי היתר ברור, אזי לכו"ע אין בעיה. ב. אם אפשר לבודד את האזור עם הסחף, אזי אין בעיה עם שאר הכרם. ג. את החילול תעשו על עצי ודאי שלא כוסו. כמו כן אם תוכל להתקשר עמי (0505317312) אולי נוכל לחשוב ביחד על עוד אפיקים. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: טבילת כלים לאחר שימוש: מעולם לא הטבלנו את הכלים שלנו (חלקם לפחות מתוצרת גויים) ולא הפרדנו בין כלים חלביים לבשריים. לאיזה סוג כלים תועיל טבילה במקווה על מנת שנשתמש בהם מעכשיו בהפרדה? האם יש טעם להטביל את כלי החרס למרות שגם בהם לא הייתה הפרדה או שאסור להשתמש בהם יותר? והאם טבילה במקווה של כלי זכוכית וסירים תועיל גם לפסח אם נשמור אותם במיוחד מעכשיו? יש צורך להטביל כלי פלסטיק ועץ? אנחנו אשכנזים
תשובה: ב"ה שמחתי מאוד לקבל את מכתבך, ואשתדל לעזור בכל מה שאוכל. לפי ההלכה כדי להתיר להשתמש בכלים צריך לפעמים לעשות שני דברים, שהם דומים במעט ולכן לפעמים אנשים מחליפים ביניכם, ולכן ברשותך ארחיב מעט ואסביר וכך הדברים יהיו יותר ברורים ונוכל להתקדם בדרך הנכונה. יש לנו שני מושגים שאשתדל לברר אותם בקצרה: 1. טבילת כלים. 2. הכשרת כלים. טבילת כלים היא מצווה על כלי אוכל העשויים ממתכת ומזכוכית שיוצרו או נקנו מגוי. כלים אלו צריכים טבילה במקווה כדי להכניס אותם לקדושה של ישראל. הטבלה זו היא אפילו במים קרים לגמרי. הכשרת כלים היא מיועדת לכלים שבלעו בתוכם טעם של איסור, כגון שבישלו בהם בשר וחלב או אוכל לא כשר. כלים אלו צריכים להכשרה כדי שאפשר יהיה להשתמש בהם לאוכל כשר. יש לנו דינים שונים בהכשרת כלים, והדינים מבדילים לנו בין סוגי הכלים והשימושים שהשתמשו בהם. יש כלים שהכשרתם היא על ידי ליבון חמור, שהוא שריפת הכלי באופן מסויים באש, כך שמה שנבלע בתוך הכלי נשרף ולא נשאר ממנו דבר. בתהליך שאת כותבת, נראה שאתם זקוקים לשני הדברים, ואשמח לעזור לכם בכך. יש כיום ארגון של חב"ד שעובדים מאוד יפה בתחום של הכשרת מטבחים, יש להם ציוד מתאים והם עושים זאת ממש זול ונעים. אפשר להגיע להם על ידי הסניף של חב"ד הקרוב למקום מגוריכם. אני בטוח שלא קל, אבל זה מאוד מאוד חשוב. בברכת הצלחה רבה הרב יצחק גרינבלט.
שאלה: להניח סכין ליד סכין: האם ניתן להניח סכין חלבית על יד סכין בשרית?
תשובה: כשהכל קר ונקי אין בעיה. אולם כדאי לשים לב שלא להתבלבל ביניהם ולכן באופן קבוע כדאי שלכל סכין יהיה מקום משלו.
שאלה: עלייה רוחנית במידת הגאווה: לפני כמה חודשים התחלתי לעבוד על מידת הגאווה וברוך השם ב"ה אני משתפר אבל היצר הרע כל הזמן מבהיל אותי בלב שאני יתגאה ועל כל מעשה טוב שאני עושה ומרוב הפחד והבהלה שאני יתגאה ויהיה מתועב לפניו יתברך מזה אני מתחיל להתגאות! ואני מתחיל להכנס למעין שיכרון חושים שקשה לשלוט עליו!אני מודע לזה שאין במה להתגאות אבל לצערי הרב זה לא עוזר כי הפחדים נמצאים בלב שלי.שאלתי היא: כיצד עליי להתייחס לעלייה רוחנית? וכיצד להסיר את הפחדים האלו שהם בעצמם גורמים לי לנפילה? אני בטוח שאתה מאוד מנוסה בזה כבוד הרב ואני מאוד אודה לך עם תעזור לי בזה כי הדבר הזה חוסם אותי רבות מאוד ברוחניות מלהתקדם כאבן הקטנה שחוסמת צינור מים. :)
תשובה: הגעת לשלב שהדרך הנכונה היא לא לחשוב על עצמך מטוב ועד רע. אל תתעסק עם הנושא הזה יותר. אל תנסה לשבור את הגאווה ואל תנסה לרדוף אחריה. מבחינה מעשית תעשה מעשים שמתאימים להנהגה של ענווה. מבחינת המחשבות לא לחשוב על הנושא עתה למשך תקופה. אל תעיר הערות לאחרים וכד'. אל תשים לב להערות של אחרים על מעשיך. אל תתפעל ממה שאומרים עליך בין לטוב ובין לרע.
שאלה: גזל?.: אני עובדת במוקד קביעת תורים. יש לנו גם פקסים שמגיעים אלינו ועלינו להתקשר לאנשים ששלחו את הפקסים ע"מ לקבוע להם את התור שלשמו שלחו את הפקס. הרבה פעמים האחראית מבקשת ממישהי מסוימת שתעשה את הפקסים וכך נוצר מצב שכל שאר הבנות (כולל אני כמובן) עושות דברים אחרים שלא קשורים לעבודה כלל. (פייסבוק וכו.). מבחינת האחראית זה נראה שזה ר, מידי פעם היא אומרת לנו לעשות פקסים אם יש הרבה. יש לציין שאני עצמי שאלתי אותה כמה וכמה פעמים האם זה ר לקרוא ספר להיות באתרים שלא קשורים לעבודה כשאין לי עבודה (כלומר אין לי שיחות, תזכורות ואני לא תורנית פקסים וכו.) והיא ענתה שזה ר גמור. השאלה שלי היא האם יש בזה עדיין קצת גזל אם אני קוראת ספר או מתעסקת בענייני הפרטיים כשיש פקסים (ומכך יוצא - יש עבודה למרות שיש תורנית פקסים)??? ואשמח לתשובה מהירה אם אפשרי כי אני עובדת כל יום.
תשובה: אם האחראית מסכימה שתתעסקי בעניינייך האישיים אין בכך בעיה גם שיש פקסים, מפני שאין זו האחריות שלך לטפל בהם, ובסמכותה של אחראית המשמרת לקבוע את סדרי העבודה. הרב יהודה חי לנזר
שאלה: מה שקרה בכיכר ציון : ו רציתי לשאול מה הרב חושב של מה שכונה "הלינץ בכיכר ציון" לנער ערבי ע"י נערים יהודים?
תשובה: איני מתמצא בפרטי המאורע המזעזע, אך אם אכן מדובר בלינץ' זו התנהגות פרועה שיש להוקיעה בשאט נפש. שופך דם האדם באדם דמו לא יינקה.
שאלה: להיוולד כיהודיה: ו למה בכלל זה טוב שנולדתי יהודייה אם יש לי כ"כ הרבה מצוות ואיסורים???? הרי היה עדיף לכאורה להיוולד גוי (ח"ו) וליהנות ממה שעולם מציע ללא איסורים והכוונות למיניהם.?. שוב!!!
תשובה: ב"ה לך. קראתי את מכתבך ומאוד הבנתי אותך. אכן ההנאות של העולם הזה מאוד קורצות לאדם, מאוד מושכות, ואילו השמירה על הדת דורשת המון. אין ספק שיש ביהדות המון מצוות ולא מעט איסורים, ודבר זה עשוי להקשות על האנשים מליהנות בהנאות בעולם הזה. חשוב לדעת שכמו בכל החיים, הנאות עכשויות נעימות ומהנות, אבל לאחר מכן משאירות את האדם בלי כלום, כך גם ביחס למצוות. אדם שיחליט לנהל את החיים שלו לפי ההנאות שלו, לא ירצה להשקיע בשביל העתיד, ולאחר זמן הוא יגלה כמה שהוא נשאר בלי כלום, וכמה כעת הוא משלכם על מה שהיה לו קודם לכן. כך זה בכל הדברים בעולם הזה, ההנאות הרגעיות גורמות לאדם לאבד את הדברים החשובים באמת. אך האדם נקרא להבין זאת ולדעת להתגבר, לגלות גבורה נפשית ואמת פנימית גדולה, שעל ידה הוא ירכוש את האמת הנצחית ויעזוב את הדברים הלא נכונים והלא אמיתיים. אחד מגדולי ישראל, רבי משה חיים לוצאטו כתב שה' רוצה שאנו נהנה, ולכן הוא נתן לנו המון מצוות. ה' יודע את החסרונות של העולם הזה, ולכן הוא נתן את הטוב שלו בעולם הבא. הטובה בעולם הבאה גדולה לאין ערוך מההנאות של העולם הזה. העולם הבא איננו מוגבל כמו העולם הזה, וממילא גם השכר וההנאה שבו הרבה יותר גדולה, נצחית ואמיתית לעומת ההנאה של העולם הזה. ה' רוצה לתת לנו את הטוב האמיתי בשבילנו, וכל האיסורים באים רק ללמד אותנו לא להחליף את הטוב האמיתי בטוב שקרי ורגעי של העולם הזה. אני יודע שלא קל להתגבר, אך ככל שתלמדי כמה כל איסור תורם לאדם, כמה כל מצוות מזכה את האדם, הדבר יקל עלייך. הגויים אין להם שכר בעולם הבא, כל הטוב שלהם זה הטוב החלקי והרגעי של העולם הזה, אין להם טוב נצחי, אין להם את כל האוצרות שיש לנו, אך צריך ללמוד לראות את הדברים, להבין את המשמעות של היותנו יהודיים. אך לא רק בעולם הבא יש הנאה אמיתית וגדולה יותר, גם בעולם הזה יש הרבה יותר. אדם שילמד להסתכל נכון על החיים, ילמד לחיות נכון את הקשר עם אבינו שבשמים, יראה כמה טוב לשמור מצוות. היום כבר כולם יודעים, שאחוז הגירושין אצל אלו שמורחקים מה' גדול לאין ערוך. היום בכל מקום כמעט אנשים מודים על כך שלדתיים שיש הרבה ילדים יש עונג מיוחד. בכל מקום כמעט אני שומע אנשים המגדירים את עצמם כלא דתיים, שהם שומעים על מספר הילדים שיש לנו, הם אומרים הלואי שלנו היה אבל אנו לא מסוגלים! זה משהו אחר, זו דרגה אחרת, זו הנאה אחרת, הנאה שצריך ללמוד לחיות אותה בעולם הזה, ואז מגלים כמה היא מתוקה ונפלאה. המון אוצרות יש לנו, שאין לגויים, אוצרות שככל שתלמדי להכיר אותן כך תלמדי להודות לה' בפה מלא "שלא עשני גויה". כן זו זכות גדולה, זכות שחשוב ללמוד אותה, ואם תרצי אשמח לעזור לך מקום שתוכלי ללמוד בו את האמת הגדולה הזו בשלמות. הרב יצחק גרינבלט
שאלה: יצר הרע של שמחה: לפעמים תוקפות אותי מחשבות שאסור להיות עצוב, צריך להיות תמיד שמח (אני גם לפעמים עצוב), מובן שבט באב וימי בין המצרים צריך להיות עצובים מאוד (ולא במיעוט שמחה), ובפרט ביום תשעה באב שאז הסטרא אחרא שמחה ועולצת וצריכים להיות מאוד עצובים. גם בווידוי וסליחות צריכים להיות עצובים. כשאבל עצוב זה דבר טבעי. אבל האם יש עוד זמנים שצריכים להיות ממש עצובים? האם יש יצר הרע של שמחה (ובמיוחד בתשעה באב)??
תשובה: רק בימי בין המצרים יש צער על החורבן, צער שגם נוגע בהרגשת מיעוט חיים. בשאר ימות השנה, וגם בימים נוראים, אין להיות עצוב. אולי יש כאבים בימים הנוראים, כואב להתנתק מהמתיקות המזוייפת של החטאים שהם חלק מהחיות שלנו, אולם עצבות כחולשת הנפש אינה ראויה גם בימים הנוראים. העצבות מחלישה את חיוניות החיים. בימים הנוראים אנו צריכים כוח בכדי לעבוד והתקדם, אין לנו זמן לבזבז על חולשות ויאושים. צריך להסתער על התיקונים שאנו צריכים לעשות.